Berigte oor ontploffing by teater in Sri Lanka | Netwerk24
24 April 2019 07:55
'n Ontploffing is vroeg Woensdagoggend by 'n rolprentteater in Sri Lanka se hoofstad, Colombo, gehoor, berig Sky News.
Dié ontploffing was naby die Savoy-teater in Colombo.
Sky News berig die polisie het 'n beheerde ontploffing op 'n verdagte motorfiets uitgevoer.
Selfmoordbomaanvallers het op 21 April agt aanvalle by kerke en hotelle in diéstad uitgevoer.
Minstens 359 mense is in die aanvalle dood.
Die Islamitiese Staat (Isis) het Dinsdag aanspreeklikheid aanvaar, hoewel die terreurgroep nog geen bewyse van sy betrokkenheid gelewer het nie.
Maithripala Sirisena, premier van Sri Lanka, het intussen onderneem om streng op te tree, nadat dit aan die lig gekom het dat Sri Lanka gewaarsku is oor moontlike aanvalle.
Die inligting is glo deur die Indiese regering by 'n Isis-verdagte in aanhouding tydens ondervraging bekom, berig CNN.
Die inligting is glo nie voor die aanvalle onder die premier is aandag gebring nie, berig die BBC.
Meer as 100 mense is teen Woensdagoggend in hegtenis geneem, luidens die ministerie van verdediging.
Explosion reported at Savoy cinema in Colombo https://t.co/T4mMTIdZNH
#BREAKING Police have carried out a controlled explosion at the Savoy Hotel in Colombo in Sri Lanka. pic.twitter.com/3Y3VcsYsQY
— Dylan Hayward (@DylanHayward94) April 24, 2019
Meer oor: Sri Lanka | Ontploffings | Ontploffing | Aanval